കള്ളനോട്ടുകേസില് കൈക്കൂലി മൂന്ന് പൊലീസുകാര്ക്ക് സസ്പെന്ഷന് തിരുവനന്തപുരം കള്ളനോട്ട് കേസ് ഒതുക്കിത്തീര്ക്കാന് കൈക്കൂലി വാങ്ങിയെന്ന ആരോപണത്തെതുടര്ന്ന് മൂന്നു പൊലീസുകാരെ സര്വീസില്നിന്ന് സസ്പെന്ഡ് ചെയ്തു. ഇടുക്കി ഉപ്പുതറ മുന് ഇന്സ്പെക്ടര് എസ് എം റിയാസ്, മുന് എസ്ഐ ചാര്ലി തോമസ്, സിവില് പൊലീസ് ഓഫീസര് ടോണീസ് തോമസ് എന്നിവരെയാണ് സസ്പെന്ഡ് ചെയ്തത്. വിജിലന്സ് അന്വേഷണം നടത്തി സമര്പ്പിച്ച റിപ്പോര്ട്ടിന്റെ അടിസ്ഥാനത്തില് സംസ്ഥാന പൊലീസ് മേധാവി അനില്കാന്താണ് ഇവരെ സസ്പെന്ഡ് ചെയ്ത് ഉത്തരവിറക്കിയത്. നിലവില് തിരുവനന്തപുരം സിറ്റി സൈബര് ക്രൈം പൊലീസ് സ്റ്റേഷനില് ഇന്സ്പെക്ടറാണ് റിയാസ്. ഇടുക്കി തങ്കമണി പൊലീസ് സ്റ്റേഷനിലെ എസ്ഐ ആണ് ചാര്ലി തോമസ്. ദക്ഷിണ മേഖലാ ഐജി ഹര്ഷിത അട്ടല്ലൂരിയാണ് ചാര്ലി തോമസിനെയും ടോണീസ് തോമസിനെയും സസ്പെന്ഡ് ചെയ്തത്. മൂന്നുപേര്ക്കെതിരെയും അന്വേഷണം നടത്താനും ശുപാര്ശയുണ്ട്. ഇടുക്കി ഡിസിബി ഡിവൈഎസ്പിക്കാണ് അന്വേഷണച്ചുമതല.